TEISĖS IR TEISĖTVARKOS KOMITETAS SVARSTO:

Autorių teisių ir gretutinių teisių įstatymo Nr. VIII-1185 35 ir 59 straipsnių pakeitimo, Įstatymo papildymo 591 ir 592 straipsniais ir Įstatymo 3 priedo pakeitimo įstatymo projektą Nr. XIIP-1612ES.

Projektu siekiama:

1) pratęsti atlikėjų turtinių teisių galiojimo terminą į teisėtai išleistus arba viešai paskelbtus fonogramose užfiksuotus atlikimo įrašus nuo 50 iki 70 metų;
2) pratęsti fonogramų gamintojų teisių galiojimo terminus į teisėtai išleistas arba viešai paskelbtas fonogramas nuo 50 iki 70 metų;

3) nustatyti atlikėjams neatšaukiamą teisę kasmet gauti papildomą atlyginimą už fonogramose užfiksuotų atlikimo įrašų naudojimą, praėjus 50 metų po fonogramos išleidimo arba neišleistos fonogramos viešo paskelbimo;

4) nustatyti atlikėjams neatšaukiamą teisę nutraukti sutartį, sudarytą su fonogramos gamintoju dėl turtinių teisių perdavimo arba suteikimo, praėjus 50 metų po to, kai fonograma buvo teisėtai išleista arba neišleista fonograma buvo teisėtai viešai paskelbta, jeigu fonogramos gamintojas neišleidžia į apyvartą pakankamo visuomenės poreikiams patenkinti parduoti skirtų fonogramų kopijų skaičiaus arba nepadaro fonogramų viešai prieinamomis laidais arba bevielio ryšio priemonėmis tokiu būdu, kad visuomenės nariai galėtų jas pasiekti individualiai pasirinktoje vietoje ir pasirinktu laiku
Pasiūlymų ir pastabų laukiame iki  2014-05-05
Pasiūlymus ir pastabas siųskite adresu:

Seimo posėdžių sekretoriatas

Lietuvos Respublikos Seimas

Gedimino pr. 53

01109 Vilnius

El. paštas possek@lrs.lt, Faksas (8 5) 239 6279
Teisės aktų projektus ir su jais susijusią medžiagą galite rasti interneto tinklalapyje adresu www.lrs.lt. arba gauti Seimo kanceliarijos Komunikacijos departamento 

Priėmimo skyriuje (tel. (8 5) 239 6060).

